Imtella' Settembru 7, 2021 Il-plejer leġġendarju Brażiljan Pele kellu jagħmel operazzjoni biex jitneħħilu tumur mill-musrana. Pele, li għandu 80 sena, irringrazzja lit-tobba li għamlulu l-operazzjoni u lil Alla talli qed iħossu tajjeb. Huwa sostna li mdorri jiċċelebra rebħiet kbar u saħaq li se jiffaċċja din il-"logħba" bi tbissima fuq wiċċu. L-eks plejer tas-Santos u n-New York Cosmos qal li l-ottimiżmu tiegħu ġej mill-fatt li jinsab imdawwar mill-familjari u l-ħbieb.